# Jegyzetszótár

- ájulásba esik – lohad, veszélybe kerül
- akadályba hoz – zavarba hoz, megzavar
- akadályra gondol – meg akarja akadályozni
- Albanusok, Albinusok – albaiak, Róma környékén lakó itáliai nép, Alba Longa lakói
- Alexandrinusok – alexandriaiak, Alexandria, a Nagy Sándor által alapított egyiptomi város lakói
- Alkorán – Korán, a mohamedán vallás szent könyve
- all – alsó
- all község – köznép
- állapodik – pihen, nyugszik
- állat – élőlény
- álmodot – képzelt, kitalált
- álom látás – képzelődés, valótlanság
- ánti romai – Róma ellenes
- árenda – bérlet, haszonbérlet
- árestom, áristom – börtön
- Aristocratia – Bessenyei „A Király nélkül levő tsupa Nemesi Uralkodás”-ként határozza meg
- Aristocratiai Democratia – Bessenyei kreációja: vegyes kormányzási mód, ahol a néptribunusok a szenátus hatalmát korlátozzák, azaz az arisztokráciát a demokrácia mérsékli
- armada, ármáda – hadsereg
- asztalban való bujálkodás – lakoma, dőzsölés
- athenásbeli paraszt uralkodás – görög demokrácia
- attestaltatni – bizonyíttatni, tanusítani
- Autuni Oskola – Autun francia város, a rómaiak idejében híres iskolával
- avas perváta – rossz szagú árnyékszék
- Aventini hegy – Mons Aventinus, egyike Róma hét dombjának
- azomban – azonközben, aközben

- Babillonba viszik – utalás a zsidók babiloni fogságba hurcolására (i.e. VIII-VI. sz.)
- Baldakinúm – baldachin, díszmennyezet, oszlopokon hordozható, díszes tető
- barmab – primitívebb, durvább
- Básán béli Óg király – Óg, bibliai személy, Basan királya, aki Mózessel és Izrael átvonulni akaró népével szembeszállt, de vereséget szenvedett. Óriásnak, legendás alaknak rajzolják
- benna – béna
- bé szuszakol – beerőltet, gyömöszöl
- béres katona – zsoldos
- Biganó – viganó, divatos női ruhadarab (Vigano bécsi táncosnő nevéből)
- birik – jut, kerül, megszerez
- bolond a lántzokig – kötöznivaló bolond
- bolond havát … űzi – rájött a bolondság
- bolondokra tartozott – bolondok közé tartozott
- Brabantzia – Brabant, belga tartomány, melynek városai már a XV--XVI. században jelentős ipari, kereskedelmi központok voltak
- bromtes – Bessenyei tulajdonnevet köznevesít: Brontész a görög mondákban szereplő küklopsz, Gaia és Uranosz egyik gyermeke
- bugván – párosodva
- Buziris – Bessenyei tulajdonnevet köznevesít: Buszirisz Poszeidón isten és Lüszianassza egyiptomi királylány fia, ki az Egyiptomba vetődő idegeneket megölette
- büdös köves tenger – láva
- bütös – böjtös

- Cancellaria – kancellária, a legfőbb feudális állami hivatal
- Celtus – kelta
- Censor – cenzor, a régi Rómában erkölcsbírói és pénzügyi teendőkkel megbízott magas rangú tisztviselő
- Commissio – megbízás, megbizatás
- Confederatio – konföderáció, szövetség, az államkapcsolat lazább formája, amelyben a tagállamok bizonyos önállósággal rendelkeznek (Bessenyei a 'kötés' szót is használja ebben a jelentésben)
- Conscriptio – konskripció, összeírás, népszámlálás
- Consilium Septem Virális – héttagú tanács
- Constantinápoly – Konstantinápoly, a mai Isztambul görög-latin neve

- dágvány – pocsolya, sáros hely
- Dakusok – dákok
- delator – följelentő, besúgó, vádoló
- Deputatus – küldött, képviselő
- despot – deposta, zsarnok
- a dolog oda dül – úgy döntenek
- donatio – adományozás
- donatisták – ókori keresztény szakadár felekezet, a katolikusok ellen harcoltak, szigorúbb egyházi fegyelem jellemzi őket (IV--VII. sz.)
- donyez toto deszkú – hozd ezt a deszkát (szlovák)
- druidesek – druidák, az ókori Britannia és Gallia kelta lakosságának papjai és jósai

- É vagy Aix – Aix-en-Provence, dél-francia város, Aquae Sextiae néven a rómaiak alapították
- Edillisek, székes bírák – aedilis, magasrangú városi tisztviselő az ókori Rómában, aki közigazgatási és rendőri feladatokat látott el
- Egéri – Egéria, a régi latin mondákban jóstehetséggel bíró forrásnimfa, a terhes nők védelmezője. A monda szerint Numa Pompilius királynak ő volt a tanácsadója
- egy pihőben – egy hajtásban, egyfolytában
- egy pontra venni – Összeegyeztetni
- egybe vevés – összehívás
- egymás által való lelkesülés – egymáshoz való köze, kapcsolata
- eke szarvára szalattak – visszatértek a földműveléshez
- Ékesek – aequusok, itáliai nép
- Eknomi verekedés – eknomoszi tengeri ütközet, i. e. 256-ban, Atilius Regulus és Manlius Vulso itt verték meg a karthágói hajóhadat
- el lasnyult – tunya
- el múlat, el mulat – eltölt, elmulaszt
- el sasnyul – elsatnyul
- el sikkad – elvész, eltűnik
- el takaríttat – eltemettet
- élet módja nélkül – megélhetési lehetőség nélkül
- Ember Nemzet béli pólgár – világpolgár
- emberi Emlékezet – történelem
- emlékezet könyvek – történelmi művek
- enyeleg – kénye-kedve szerint él
- Ephorok – ephorosz, az ókori Spártában a legfőbb végrehajtó hatalmat gyakorló, egy évre választott öt tisztségviselő egyike

- fajzás – származás
- faldoklás – mértéktelen evés
- Fecialesek – fetiales, 20 főből álló római papi társulat, követek, fő feladatuk a hadüzenet és a békekötés
- fejére fordul – vele is megtörténik
- fekvő jószág – földbirtok
- fel fordul – sorrakerül
- fel rug – fellázad, megtagad
- félelmes – félelmetes, félénk, valamitől félő
- felesen – túlságosan, fölöslegesen
- fene – 1. baj, bökkenő (szabadságnak fenéje); 2. nagyon, rettenetesen (fene vad)
- fenekre ült – megnyugodott, elégedetté vált
- fenkely módra – kényes, fennhéjázó
- fergeteg – zaj, forgatag, megrázkódtatás
- Filippi szigetek – Fülöp szigetek
- Filisteusok – filiszteusok, Palesztina lakói az i.e. I. évezredben
- fiskus – itt: kincstartó
- fityog – sírdogál
- fiuság – örökség
- font – 1. mérleg, 2. súlymérték, kb. fél kilónyi mennyiség
- fontba vet, fontban ül valakivel – összehasonlít, egyforma értékűnek tart
- fontra vesz – mérlegel
- földhöz ver – itt: lábbal tapos, nem vesz figyelembe
- frigyes – szövetséges
- függő – függöny
- a függő háta mellé, a függő mellé – itt: az események hátterében
- fülbe súgó pártütés – titkos zendülés
- füst – kevélység, hamar elmúló, értéktelen dolog, semmiség
- füstös kobzán kontrálva – ócska hangszeren játszva
- füstöt vet, füstöt vét – elvész, megsemmisül, elfogy, semmivé lesz

- garád – kerítés
- Giné – Guinea
- Golia – Gallia
- Golus, Gólus – gall, kelta nép
- Gottus – gót
- gyalánt – gyanánt
- gyetra – gyarló, gyenge, silány (Bessenyeinél főnév is)
- gyomrozó szegénység – éhezés

- habzanak – zúgolódnak, háborognak
- had járjon – az még hagyján
- hagymázban esvén – eszméletén kívül van
- hatalommal uralkodott – itt: egyeduralmat gyakorolt
- a határ ünnepe – a tulajdon szentségét óvó ünnep
- három árán – háromszoros áron
- hátol, hátal – hátas lónak használ, leigáz
- házassági hitetlen – törvényes kötés nélkül élő
- házi nyereségre kaptáz – saját nyereségét lesi
- Helvétusok – helveták, eredetileg a mai Németország délkeleti részén, i.e. I. sz.-ban már a mai Svájc területén lakó nép
- herbatéj – (gyógy)tea
- Herkulanum és Pompéa – Herculaneum és Pompei
- hével lével – nagy sietve, lélekszakadva, nekibuzdulva
- hirel – hiresztel
- hitelkedés – esküdözés, esketés
- hitetés – hazugság, csalás
- hitető – hamis, ámító, csaló
- hizak – hézag
- humor – kedv, hangulat, kedély
- huz von – elnyom, zsarol, sarcol

- időn kivül való – oda nem illő, nem aktuális
- az időnek számát meg igazitotta – a naptárt megreformálta
- Indiák – két India, azaz az Ázsiában és az Amerikában fekvő gyarmatok (a kor nyelvén)
- ingyen sem – hiába, egyáltalán nem
- Instántia – instancia, kérvény
- Insurectio – inszurrekció, (fegyveres) felkelés, a magyar rendiség korában a nemesség hadba vonulása, a nemesi felkelés
- interes – kamat
- Invalidusok Ispotállya – francia állami intézmény a rokkant vagy kiöregedett katonák gondozására
- isztike – ösztöke, földművelő eszköz, az ekevasat tisztogatják vele a rárakodó sártól, fanyelű vaskés

- Jáger – erdőőr, vadász
- jaggás, jaggas – jagos, afrikai nép
- Janukula hegy – Mons Ianiculus, egyike Róma hét dombjának
- Janus Temploma – Ianus, ősrégi római istenség; templomának kapuját békeidőben zárva tartották
- játék helyre lép – itt: színrelép, megjelenik
- játék néző hely – színház
- a játék piatzon fel áll – itt: megjelenik a történelem színpadán
- Jebuzeusok, Hitteusok, Perizeusok, Ammoniták, Hiveusok, Filisteusok – Kánaán területén élő őslakó népek
- jószágos – fekvő birtokokat öröklő, gazdag
- Jus armorum – a fegyverek joga, az államnak hadsereg fenntartására vonatkozó kizárólagos joga, katonai felségjog
- Jus Publicum – közjog
- Justinianusnak törvény tengere – Iustinianus császár törvénykönyve, a római jog gyűjteménye, a Corpus Iuris Civilis, mely hosszú időn keresztül az európai törvénykezés alapja

- Kadesek – kvádok vagy quádok, germán néptörzs
- Káfréri, Kafréria – afrikai terület, a kafferek vagy kafirok (jelentése: hitetlen) hazája
- kalmár kényesség – kereskedői finomkodás
- kaptázza eszét – saját észjárására formálja, együvé nem tartozó dolgokról egyformán vélekedik
- Karthagéna – új Karthago, Dél-Hispánia fővárosa, Hasdrubál alapította 221-ben
- kasos kotsi – egyszerű szekér, fonott kassal ellátva
- Kavallér – gavallér, nemes, rangos ember
- kedvetlen – kellemetlen, kedve ellenére való
- kegyetlen hatalom – itt: egyeduralom
- kegyetlen Uralkodás – despotizmus, zsarnokság
- két fél emberi Nemzet – a férfiak és a nők
- kezeket ortzájokon le huzva – itt: szemüket befogva
- khvetál, kvetál – kvietál, visszavonul, nyugdíjba megy, hivataláról lemond
- ki kereset kém – elfogott, leleplezett kém
- kitsinységre tartozik – nem számít, nincs jelentősége
- koboz – lop, garázdálkodik
- kocska – kacska, hibás, balkezes, félkezű
- komediasta – komédiás
- kornyadoztatván – sanyargatván, kimerítve
- korona mezőbül álló jószág – királyi birtok
- korpa madzag – itt: értéktelen dísz
- köblös föld – fél hold
- körömhegyen áll – veszedelmes helyzetben van
- kötőldés – kötözködés, kötekedés
- köz hir – az emberek véleménye, közvélemény
- közöli az utat – közbülső megoldást talál
- közönséges – köz-, általános
- közösülések – érintkezések
- krizist sem érdemel – bírálatra, ítéletre sem érdemes
- kutyabőr fanatizmus, kutyabőr buzgóság – nemesi elfogultság, elvakultság
- különözés – különcködés
- küszködésbe esik – harcba száll

- Lacedemon – Lakedaimón, Spárta
- Lacedemonbeli rövid és fontos szollásnak módja – Spárta lakóinak rövid kifejezésmódja: „lakonikus rövidség”
- lármába hoz – megzavar
- lárva – álarc
- latban vettetik – megmérettetik, alaposan megfontol
- Lateránumi nagy palota – Lateran, pápai palota Rómában
- lator – buja szerető, parázna férfi
- latsuha – nehézkes, lomha, dologtalan, piszkos
- leletedzik – betegeskedik
- lövésre jön – összeütközésre kerül sor
- Lustrum – ötéves időszak, eredetileg a rómaiaknál ötévenként végrehajtott népszámlálás és az azt követő áldozati szertartások

- maga felekezetü csoport – itt: azonos foglalkozású
- maga vetőség – dicsekvés
- Majland – németül, népiesen Milánó neve
- manér – manír, modor
- manéros – maníros, divatos, udvarias, illedelmes
- márka – pénzegység
- martzong – letépdes, leszaggat
- más ábrázatba jön – más formában jelenik meg
- más rugó tollakkal lelkesittetik – más indítékok mozgatják
- meg állit – megállapít
- meg élemedni – megletté, felnőtté válni
- meg étetés – megmérgezés
- meg hűl tőle – elhidegedik iránta
- meg vétel (adósságé) – behajtás
- meg zápul – meghiúsul, nem sikerül
- mellet – miatt és mögött jelentésben is
- mezejek – mező, mezeje, itt: tevékenység, hivatal értelemben
- mind azon – egyenlő
- minden nappali – mindennapi, mindennapos
- mindenen tul tette – mindennél többre értékelte
- mindent le beszél – a többiek fölé kerekedik beszédével
- mivekre tartozó napok – munkanapok
- modiz – divatozik
- módol – módosít, változtat
- Mogol – mogul, mongol (török) eredetű, mohamedán indiai uralkodó
- morio – farsangos, álarcos
- moring – hozomány, jegyajándék
- mortzongó – komor, duzzogó

- Neapolitanus – nápolyi
- nem familiábul való – nem előkelő családból származik
- négy nagy éltető állatok – a természet erői: föld, tűz, víz, levegő
- némává kiabál – nem hagy szóhoz jutni
- Neposzvolim – a lengyel országgyűlések „liberum veto”-ja
- a népre kiált – szavaz v. hivatkozik a népre
- nételen – nőtlen
- Nicébe közönséges nagy papi gyűlést rendel – niceai (nice-i) zsinatok, a katolikus egyház első századainak jelentős zsinatai
- Nobilis, Nobilissimus, Illustrissimus, Carissimus, Sublimissimus, Perfectissimus, Excellentissimus, Eminentissimus, Magnificus, Reverendissimus – címek, rangok: nemes, legnemesebb, legnevezetesebb, legbecsesebb, legmagasztosabb, legtökéletesebb, legkiválóbb, eminenciás, nagyméltóságú, főtisztelendő
- nösparázna – házasságtörő
- nőszik – házasodik, nősül

- nyilat huz ki – sorsot húz

- Obester – ezredes
- Oceanum tenger – Atlanti óceán
- oraculum – orákulum, jóslat, jós
- ordas – nagyon nagy, otromba, félelmetes, szürkésbarna
- ordó – polgári v. katonai kitüntetés, rendjel
- országlás úttya – közigazgatás
- osztály – osztályrész

- ögyeleg, őgyveleg – elegyedik, összejön
- ökvel – itt: öklel
- ölbe esik egymással – birokra kel, ölre megy
- öröködik – belerögződik
- öszve szűni, fonni – irányítani, igazgatni

- Palatinus – nádor, a király első helyettese
- pantalon – Pantalone, az olasz commédia dell'arte egyik tipikus figurája: felsült, nevetséges szerelmes, itt: bohóc jelentésben
- párgol – párol, gőzöl
- pasquilus – paszkvillus, személyeskedő prózai v. verses gúnyirat
- paszomántos elme – felesleges díszek a kifejezésben
- patres minorum gentium – kisebb nemzetségekből származó honatyák
- pensio – penzió, kegydíj, nyugdíj
- pepetsel – foglalkozik, mesterkedik, szórakozik
- Personalis – királyi személynök
- /pólgári/ pestis – társadalmi baj, igazságtalanság
- pétze – irány- v. határjelölő karó, jel
- piha – pfuj!, undok, irtózás kifejezése
- pironság – pirongatás
- pite – tyúk, csirke
- plebiscitus – plebiszcitum, népszavazás, néphatározat
- poltra – poltura, régi pénzegység
- portio – porció, adó, adórészlet
- Prefactus – prefektus, a testőrség parancsnoka, ill. a város legfőbb elöljárója az ókori Rómában
- proletarii, proletariusok – proletárok, a régi Rómában a szabad lakosság legalsó, legszegényebb rétegéhez tartozó személyek

- rakot – megrakott, gazdag
- ránkor – neheztelés, harag, bosszú
- reá bökkent – rábukkan, ráakad
- Regis ad exemplum totus componitur orbis. – A király példájára igazodik az egész világ
- reménykedik – rimánkodik, könyörög
- rengő – bölcső
- Restaurátió – restauráció, itt: vármegyei tisztújítás
- részeg – őrült, esztelen
- Roma deliberat, Saguntum perit. – Miközben Róma fontolgat, Saguntum elvész.
- rövid kötésre szorul – ő húzza a rövidebbet, ő jár rosszul

- santzol – sarcol, adót behajt, kínoz, gyötör, zsarol
- Saturnalisok – Saturnalia, Saturnus december 17-én kezdődő vidám, karneváli hangulatú ünnepei. A házi szolgák ilyenkor kiváltságokat élveztek, ajándékokat kaptak
- Scithák – szkiták, a mai Ukrajna és Dél-Oroszország területén élt, iráni nyelvű nép; egyes töredékei hazánk területén is letelepedtek. Középkori krónikák alapján a magyarságot a nemesség tőlük származtatta
- sebje (folyóé) – sodra
- Seculum – saeculum, évszázad
- selma – huncut, gazember
- semjék – semlyék, vizenyős, ingoványos rét, legelő
- Senator – szenátor: a szenátus tagja
- Senatus – szenátus: a vének tanácsa az ókori Rómában, a politikai élet legfőbb irányítószerve
- sete (RVD-M: setét) – sötét, itt: ostoba
- siggat – fájdít, sanyargat
- sikárol – nyújt, lapít, simít
- simitani – rászedni, kiforgatni
- sinór mértékben áll ellenébe tetetve – szöges ellentétben áll vele
- sokáj – sokáig
- Statua – szobor
- Stoikai filozofia – sztoicizmus, a megpróbáltatásokat bölcs belenyugvással, közömbösséggel elviselő életfilozófia
- Stuttzosok – orvvadászok, szabadcsapatok (a 'stuccer', lefűrészelt csövű puska jelentésű német szóból)
- Successor – utód, örökös
- sugarol – sugall, ihlet, ösztönöz, megsúg
- sunda – érdemtelen, csúf, utálatos
- Superstitio – babonás hit
- sűrvebben, sürvebben – sűrűbben, gyakrabban

- szabad akarattal uralkodik – itt: zsarnokoskodik
- szabadság büzzel – a szabadság leple alatt
- szája hült – együgyü, málészájú
- szakaszonként veszi őket – egyenként veszi
- szél – hosszmérték
- szél támad róla – hírbe hozzák, gyanúba fogják
- szérgyék túró – szerdék-túró, nem oltott, friss tehéntúró, kotyvalék-eledel
- szibarita – pompában és semmittevésben élő, elpuhult ember (Sybaris ókori város fényűzően élő lakóiról)
- szín – szinlelés
- szinel – elferdít, eltussol
- szorgosztat – szorgol, sürget, ösztönöz, siettet
- szőkést kap magának – fellázít, fellángol
- szuszakol – gyömöszöl, tömköd, erőltet

- taksás, taxás – adófizető, adózó
- tapaszt – tapint
- Társaság – ország, társadalom
- Tartarus – Tartarosz, az alvilág legmélye, a pokol az ókori görög mitológiában
- Taurus hegyén innen fekvő része Asiának – Kisázsia
- tekintet – tekintély
- tenyészik – gyermeket nemz
- tere – teher
- terhelődik (valaki ellen) – hibáztat
- teritőre huz – kiterít, megöl
- test – testület
- testál – örökül hagy
- tőke golyóbis – a teke régi változata
- tört kezekkel – kezüket tördelve
- törvényes fekvés – alkotmány, társadalmi rend
- tsintalanság – rendetlenség
- tsürközik – csürközik v. csülközik, gyermekjátékban vesz részt, amelyben egy hengeralakú fácskát kell egy bottal eltalálni
- Tzinnikus – cinikus, ókori görög filozófiai iskola, amely a közönyt és az igénytelenséget tekintette a legfőbb erénynek; az élet örömeit és szépségeit, a fennálló intézményeket megvetette, legjelentősebb képviselőjük Diogenész volt
- tzólos, tzolos – col, régi hosszmérték

- utóbbi soron – a későbbiekben

- ügyébe öltöztet – ügye számára megnyer

- végével hova üt – milyen eredményt hoz
- végezés – a sors rendelése
- Vesztálok, vestálok – Veszta szűzek
- voks, voksz, vox – szavazat
- vonokodás – vonaglás

- zenebonás – zavaros, zivataros

- zsinat – zsivaj, lárma